Omnibus, etc. Officialis curie Senon., notum facimus, etc., quod magister Gilo Cornuti, canonicus Senon., Galterus Cornuti, armiger, Symon Cornuti, canonicus Laudunensis, magister Albericus Cornuti, Johannes Cornuti, canonicus Senon., Petrus Cornuti, armiger, magister Robertus Cornuti, canonicus Carnotensis, fratres, heredes defuncti Symonis Cornuti, quondam militis, asseruerunt et recognoverunt, etc., quod dictus Symon, pater eorum, compos mentis, sui salutis non immemor, pro remedio suæ animæ legavit, donavit et concessit ecclesiæ Senon. quadraginta solidos tur. annui redditus percipiendos in censibus suis de Villanova-Cornuta, quæ recipiuntur in exaltatione Sancta-Crucis, pro anniversario suo in eadem ecclesia Senon., singulis annis faciendo, etc. Datum, anno Domini Mº CCº LXº sexto, mense augusto.